Anjing pemburu biru kecil Gascogne

Anjing pemburu biru kecil Gascogne atau anjing biru kecil Gascogne ialah satu baka anjing jenis anjing pemburu bau yang berasal dari Perancis dan digunakan untuk perburuan dalam kawanan. Baka kini merupakan keturunan bagi anjing pemburu besar. Anjing pemburu biru kecil Gascogne bukanlah anjing kecil (petit). Namanya berasal daripada kegunaannya terhadap buruan kecil.

Penampilan
Anjing pemburu biru kecil Gascogne diturunkan langsung daripada anjing pemburu biru besar Gascogne, anjing pemburu jenis purba. Contoh lebih kecil bagi anjing pemburu biru besar Gascogne dipilih untuk pemburuan buruan kecil seperti kelinci (anjing pemburu biru besar Gascogne dikembangkan untuk memburu serigala, beruang, dan babi hutan) dan akhirnya menjadi baka terpisah. Ia merupakan anjing bersaiz sederhana besar, bukan anjing kecil, yang berdiri setinggi  pada paras kelasa sementara betinanya pula lebih kecil sedikit.

Warna bulunya sama dengan yang pada anjing pemburu biru besar Gascogne, putih berbelak hitam, yang menghasilkan penampilan menyeluruh biru loh. Terdapat tompok-tompok hitam pada salah satu sisi kepala, dengan kawasan putih di sebelah atas kepala yang padanya ada bujur hitam kecil. Tanda "kening" sawo matang ada di sebelah atas setiap mata yang memberikan kesan mata empat (quatre-oeille). Kecacatan merupakan penyimpangan penampilan yang mempunyai kesan terhadap kesihatan dan kebolehan kerja bagi anjing berkenaan, serta kekurangan ciri-ciri jangkaan warna, struktur, dan saiz, yang menandakan bahawa anjing dengan kecacatan sedemikian tidak patut dibiakbakakan. Kecacatan termasuklah agresi atau kegerunan, kecacatan bentuk anatomi, dan kekurangan jenis.

Anjing pemburu biru kecil Gascogne terkenal kerana kerja bagus dalam kawanan dan ketenangan dan kemudahan pengendaliannya.

Sejarah
Leluhur bagi anjing pemburu biru besar Gascogne adalah sezaman dengan anjing pemburu Santo Hubert, iaitu anjing yang berburu dalam kawanan dan digunakan pada abad ke-14 oleh Comte de Foix terhadap serigala, beruang, dan babi hutan. Anjing pemburu biru kecil Gascogne yang lebih kecil sedikit yang digunakan terhadap buruan kecil mungkin telah wujud sekali dengan anjing pemburu babi hutan selama berabad-abad.

"Petit" tidak semestinya merujuk saiz anjingnya, tetapi sebaliknya merujuk ungkapan Perancis untuk anjing pemburu yang digunakan untuk buruan lebih kecil.

Kesihatan dan perangai
Tiada masalah kesihatan luar biasa atau dakwaan kesihatan luar biasa yang telah didokumenkan untuk baka ini. Perangai individu mungkin berbeza-beza, tetapi pada umumnya, anjing yang dibiakbakakan untuk menjadi anjing pemburu kawanan bukan anjing peliharaan bagus.

Lihat juga
 Senarai baka anjing
 Anjing pemburu Inggeris-Perancis dan Perancis
 Peristilahan anjing
 Anjing pemburu biru besar Gascogne
 Grifon biru Gascogne
 Baset biru Gascogne

Catatan

Rujukan

Pemburu Biru Kecil Gascogne, Anjing
Pemburu Biru Kecil Gascogne, Anjing
Pemburu Biru Kecil Gascogne, Anjing
Pemburu Biru Kecil Gascogne, Anjing